Ranchi : राज्य में सड़कों का जाल बिछाने का काम रूक गया है. लगभग 5000 करोड़ की योजनाओं पर फिलहाल ब्रेक लग गया है. सरकार की महत्वाकांक्षी सड़क परियोजना बोकारो एक्सप्रेस हाइवे पर भी ग्रहण लग गया है. इसके लिये विभाग के पास 2000 करोड़ रुपये का बजट नहीं है. इस राशि से भूमि अधिग्रहण की भी प्रक्रिया पूरी की जाती. दो दर्जन से अधिक सड़कों के निर्माण की मियाद भी पूरी हो गई, लेकिन सड़क का निर्माण कार्य पूरा नहीं हो पाया. राजधानी में रिंग रोड के फेज सात का भी काम पूरा नहीं हो पाया. वहीं, 74 करोड़ का बजट बढ़कर 350 करोड़ से अधिक हो गया.